Hea koostööpartner!

Käesolevaga anname teada, et alates 2. jaanuarist 2025 on Tartu Laste Turvakodu uueks nimeks Tartu Perekeskus.

Kuigi asutus alustas oma tööd 1991. a laste turvakoduna, on aastate jooksul lisandunud mitmeid teenuseid lastele ja peredele, mistõttu ei kajasta nimi Tartu Laste Turvakodu enam täpselt asutuse tegevust. Tartu Laste Turvakodu nimi jääb alles ühte teenusvaldkonda (turvakoduteenus) pakkuva allüksuse nimena.

Tartu Perekeskus pakub lisaks turvakoduteenusele Tartu linna peredele ka perepesa teenust (mis hõlmab lapsevanemate nõustamist), sotsiaalmajutusteenust ja vanemluse toetamise teenust koduses keskkonnas.

Asutuse registrikood ja arveldusnumbrid jäävad samaks. Samuti kontaktisikute telefoninumbrid ning meiliaadressid.

Tartu Perekeskuse üldmeiliaadress on nüüd perekeskus@tartu.ee .

Kuu aja jooksul (kuni 31.01.2025) kehtib ka turvakodu@tartu.ee aadress ning e-kirjad suunatakse edasi uuele aadressile.

Küsimuste korral palun võtke ühendust oma kontaktisikuga või perekeskuse tel. 7361640/ mob. 53436827 (juhataja Piret Värno).

Tartu Perekeskuse koduleht on loomisel. Seniks leiate asutuse üldinfo: [www.turvakodu.ee](http://www.turvakodu.ee)

|  |
| --- |
|  |

Lugupidamisega, Piret Värno

Tartu Perekeskuse juhataja

53436827